Gerîlayê HPGyî Mahir Guneşo (Adîl) ke 19ê êlula 2000î de Çewlîg de şehîd kewt, bi wesîleya serrgêra şehadetê ci Berlin de hetê merdiman û embazanê ci ra ame vîrardene.
vîrardişo ke bi rêzgirewtişê semedê  şehîdanê Kurdîstanî dest pêkerd de babîyê Mahir Ulaş Guneşî  yo ke eynî wextî endamê Komîsyonê Keyeyanê Şehîdan o qisey kerd. Babî Guneşî vat: ''Sere de Rayberê Şarê Kurdî Abdullah Ocalan wa sereyê heme kurdan weş bo.'' Sîyasetmedarê kurdî Raman Îmîrî zî vat: ''Wexto ke semedê têkoşînî soz yeno dayene no sozê cuyeyêka newî, nasname û herre yo. Beno ke bedelê nayî şehdadet bo.  Beno ke beden û ruh şirê la peyê de anor û ehleq manenê.  Na çarçewe de ganî têkoşînê şehîdan bêro domnayene.''
Vîrardiş badê ramotişê sînevîzyonî bi slogana şehîdî nêmirenî qedîya.
